കൊട്ടിയം മന്നം മെമ്മോറിയല് എന്എസ്എസ് കോളേജില് കേരളപ്പിറവി ദിനാഘോഷം സംഘടിപ്പിച്ചു കൊല്ലം : കൊട്ടിയം മന്നം മെമ്മോറിയല് എന്എസ്എസ് കോളേജില് കേരളപ്പിറവി ദിനാഘോഷം സംഘടിപ്പിച്ചു. പൗരസ്ത്യ ഭാഷാവിഭാഗവും കോളേജ് ഐ.ക്യു .എ. സി .യും സംയുക്തമായി നടത്തിയ പരിപാടിയില് കോളേജ് പ്രിന്സിപ്പല് ഡോ. സതീഷ് ഇ. എന്.അദ്ധ്യക്ഷ സ്ഥാനം വഹിച്ചു. മലയാള വിഭാഗം അദ്ധ്യാപകന് ഡോ.ലാലു എസ് കുറുപ്പ് സ്വാഗതം പറഞ്ഞു. ഐ.ക്യു .എ .സി. കോഓഡിനേറ്റര് ഡോ.കിഷോര് റാം, പി.ടി.എ സെക്രട്ടറി ഡോ.പ്രകാശ് ചന്ദ്രന്, പൂര്വ വിദ്യാര്ത്ഥിയും അദ്ധ്യാപികയുമായ സ്നേഹ എന്നിവര് ആശംസാപ്രസംഗം നടത്തി . ഒറ്റപ്പാലം എന്.എസ്.എസ് കോളേജിലെ മലയാള വിഭാഗം അദ്ധ്യാപകനും കവിയുമായ ഡോ.പി. ശിവപ്രസാദ് മലയാളിയും മാദ്ധ്യമങ്ങളും എന്ന വിഷയത്തില് മുഖ്യപ്രഭാഷണം നടത്തി. തുടര്ന്ന് ഭാഷാപ്രതിജ്ഞ ചൊല്ലുകയും ചെയ്തു. അര്ജുന്, അനന്തകൃഷ്ണന് എന്നിവര് കേരളഭാഷ ഗാനങ്ങള് അവതരിപ്പിക്കുകയും ഹിന്ദി വിഭാഗം അധ്യാപിക ഡോ. ബീന കെ.എസ് .കൃതജ്ഞത രേഖപ്പെടുത്തി.